
ఫిబ్రవరి 6.. సినిమా చరిత్రలో ఒక ప్రత్యేకమైన తేదీ. ఇవాళ కోట్లాది సామాన్య ప్రజానీకాన్ని ఉర్రూతలూపుతున్న వినోద సాధనమైన తెలుగు సినిమా పూర్తిస్థాయిలో తెర మీదకు వచ్చింది.. ఆ రోజే. మన పూర్తి తెలుగు టాకీ.. ‘భక్త ప్రహ్లాద’. తెలుగునాట మూగచిత్రాలు పోయి, మాట్లాడే చలన చిత్రాలు వేళ్లూనుకోవడానికి ఆ సినిమానే నాంది పలికింది. అందుకే, గుర్తుపెట్టుకోమనేది. మొదట మన పూర్తి తెలుగు టాకీ విడుదల తేదీ గురించి రకరకాల పొరపాట్లు చరిత్రగా చలామణీ అవుతూ వచ్చాయి. ఆరేళ్ల క్రితం దాకా అందరూ ఈ ‘భక్త ప్రహ్లాద’ చిత్రం విడుదల తేదీ విషయంలో పొరబడ్డారు. అయితే, పత్రికా రచయిత రెంటాల జయదేవ నాలుగేళ్ల శ్రమ, పరిశోధన అసలు విడుదల తేదీని, వాస్తవ చరిత్రనూ బయటకు తీసింది. అలా తెలుగు సినిమా అసలు సిసలు పుట్టిన రోజు 1932 ఫిబ్రవరి 6 అని సెన్సార్ సర్టిఫికేట్, పత్రికా ప్రకటనల సాక్షిగా తేలింది. ఆ విశేషాలను తొలిసారిగా తెలుగు పాఠకుల ముందుకు తెచ్చింది కూడా అప్పట్లో ‘ఆంధ్రజ్యోతి’ పత్రికే.నిజానికి తొలి పూర్తి 100 శాతం తెలుగు సినిమా ‘భక్త ప్రహ్లాద’ గురించి ఇవాళ తెలుసుకుంటే ఆశ్చర్యం అనిపిస్తుంది. అది కేవలం 10 రీళ్ల సినిమా. నిడివి పరంగా చెప్పాలంటే.. 9,628 అడుగులు. నాటకాల ఆధారంగా సినిమాలు తీయడం ఆ తొలి రోజుల ధోరణి. దానికి తగ్గట్టే ప్రసిద్ధ సురభి నాటక బృందం ప్రదర్శించే ధర్మవరం రామకృష్ణమాచార్యుల నాటక రచన.. ప్రహ్లాద ఆధారంగా, ఈ సినిమాను సెల్యులాయిడ్పైకి ఎక్కించారు. అంతకుముందు కాస్త తమిళం, కాస్త తెలుగు, కాస్త హిందీ డైలాగుల కలగాపులగంగా తొలి దక్షిణ భారతీయ టాకీ.. ‘కాళిదా్స’ను దర్శకులు హెచ్.ఎం.రెడ్డి తెరకెక్కించారు. 1931 అక్టోబరు 31న విడుదలైన ఆ సినిమా విజయవంతం అవ్వడంతో అప్పుడిక పూర్తిగా తెలుగులోనే మాటలు, పాటలు ఉండేలా టాకీ సినిమా తీయాలనే ఆలోచన వచ్చింది. అలా హెచ్.ఎం.రెడ్డి దర్శకత్వంలోనే ఈ ‘భక్త ప్రహ్లాద’ తయారైంది. భారత మూవీటోన్ పేరిట శ్రీకృష్ణా ఫిల్మ్ కంపెనీ వారు ఈ చిత్రాన్ని తయారు చేశారు. మూడు వారాల లోపే చిత్రీకరణ అంతా పూర్తి చేశారు.మన తెలుగు నటీనటులందరినీ బొంబాయి తీసుకువెళ్లి.. అక్కడ స్టూడియోలో చిత్రీకరణ జరిపారు. సెన్సారింగ్ కూడా బొంబాయిలోనే జరిగింది. 1932 జనవరి 22న సెన్సారైన ఈ సినిమా సెన్సార్ సర్టిఫికెట్ నంబర్- 11032. ఈ సినిమా విడుదల కూడా నిర్మాతల సొంత సినిమా హాలులో, తెలుగువాళ్లు అప్పట్లో ఎక్కువగా ఉన్న బొంబాయిలోనే జరిగింది. 1932 ఫిబ్రవరి 6న బొంబాయిలోని కృష్ణా సినిమా థియేటర్లో మొదట ఈ చిత్రం విడుదలైంది. ఆ తర్వాత విజయవాడ, రాజమండ్రి తదితర కేంద్రాల మీదుగా, తెలుగు ఉగాది నాటికి మద్రాసుకు చేరింది. తెలుగు సంవత్సరాదికి అక్కడి ప్రేక్షకులను అలరించింది.

fibravari 6.. sinima charitralo oka pratyekamaina tedee. ivaala kotladi saamaanya prajaaneekaanni urrootalooputunna vinoda saadhanamaina telugu sinima puurtisthaayiloo tera meedaku vachindi.. aa roje. mana puurti telugu taakii.. ‘bhakta prahlaada’. telugunaata moogachitraalu poyi, matlade chalana chitraalu vellunukovadaniki aa cinemane naandi palikindi. anduke, gurtupettukomanedi. modata mana puurti telugu taakii vidudala tedee gurinchi rakarakaala porapaatlu charitragaa chalaamanii avutuu vachayi. aarella kritam daka andaruu ee ‘bhakta prahlaada’ chitram vidudala tedee vishayamlo porabaddaaru. ayithe, patrika rachayita rentala jayadeva nalugella shrama, parisodhana asalu vidudala teedeeni, vaastava charitranuu bayataku teesindi. alaa telugu sinima asalu sisalu puttina roju 1932 fibravari 6 ani sensar certificate, patrika prakatanala saakshigaa telindi. aa visaeshaalanu tolisaarigaa telugu paatakula munduku tecchindi kuudaa appatlo ‘aandhrajyoti’ patrike.nijaaniki toli puurti 100 saatam telugu sinima ‘bhakta prahlaada’ gurinchi ivaala telusukunte aascharyam anipistundi. adhi kevalam 10 reella sinima. nidivi paramgaa cheppalante.. 9,628 adugulu. naatakaala aadhaaramgaa cinimaalu teeyadam aa toli rojula dhorani. daaniki taggatte prasiddha surabhi naataka brundam pradarsinche dharmavaram ramakrishnamacharyula naataka rachana.. prahlaada aadhaaramgaa, ee sinimaanu selulaayidpaiki ekkinchaaru. antakumundu kaasta tamilam, kaasta telugu, kaasta hindi dailagula kalagaapulagamgaa toli dakshina bhaarateeya taakii.. ‘kalidas’nu darsakulu hehch.em.reddi terakekkinchaaru. 1931 aktobaru 31na vidudalaina aa sinima vijayavantam avvadamtho appudika puurtigaa telugulone maatalu, paatalu undela taakii sinima teeyaalane aalochana vachindi. alaa hehch.em.reddi darsakatvamlone ee ‘bhakta prahlaada’ tayaaraindi. bhaarata mooveeton paerita srikrishna fillm company vaaru ee chitraanni tayaaru chesaru. moodu vaaraala lope chitreekarana antaa puurti chesaru.mana telugu nateenatulandarinii bombai teesukuvelli.. akkada studiolo chitreekarana jariparu. sensaring kuudaa bombailone jarigindi. 1932 janavari 22na sensaaraina ee sinima sensar certificate nambar- 11032. ee sinima vidudala kuudaa nirmaatala sonta sinima haalulo, teluguvaallu appatlo ekkuvagaa unna bombailone jarigindi. 1932 fibravari 6na bombaayiloni krishna sinima theaterlo modata ee chitram vidudalaindi. aa tarvaata vijayavada, rajamandri taditara kendrala meedugaa, telugu ugaadi naatiki madraasuku cherindi. telugu samvatsaraadiki akkadi prekshakulanu alarinchindi.